До

Г-н Анджей Дуда

Президент на Полската Република

Относно: Независимостта на медиите в Полша

Уважаеми господин Президент,

Няма да ви изненадам с писмото си след вчерашното гласуване на Закона за обществените медии в Полския сейм. Ние сме смутени, че подобен закон може да бъде приет от Камарата на депутатите в Полския парламент. Това е атака към организация, която ще престане да бъде независима след влизането в действие на приетите законови изменения. Според нас това е твърде сериозна крачка назад, която дълбоко ще засегне обществените медии.

От копието на писмото, което ви изпращам, адресирано до говорителя на Сейма във вторник, ще разберете, че сме разтревожени от внесения закон в Полския парламент, според който ще бъдат отстранени незабавно надзорните и управителни органи на Полското радио и Полската телевизия и ще бъде прехвърлена на министър-председателя властта за назначаване и освобождаване на управителните органи на двете организации. Писмото и вчерашното съвместно изявление от страна на организации, защитаващи свободата на пресата и медийни организации, включително и на EBU, както и протестите срещу новите мерки, засега се пренебрегват.

За да се запази независимостта и интегритета на обществените медии като символ на свободната и демократичната държава, настоятелно ви молим да не подписвате заложените в закона мерки, не и преди да бъде направен внимателен анализ на тяхното съответствие с полската конституция и гарантираните медийни свободи и плурализъм, съгласно чл. 10 от Европейската конвенция за човешките права.

Бързината, с която новият закон беше приет прибързано от Парламента, поставя Полша в дисонанс с демократичния процес и зачитане върховенството на закона.

Съобразно с това ние ви призоваваме да не подписвате новия закон.

Ингрид Делтонр

Генерален директор

На EBU